Georg Michalsen

Georg Michalsen (født som Georg Michalczyk den 13. september 1906 i Wendrin i Øvre Schlesien, død 21. mai 1993) var en tysk SS-Sturmbannführer. Under andre verdenskrig var han delaktig i holocaust, særlig i det systematiske mordet på polske jøder under Aksjon Reinhardt.

Bakgrunn og virke 
Michalsen inngikk i Odilo Globocniks trofaste stab i Generalguvernementet og arbeidet i den sentrale staben ved gjennomføring av Aksjon Reinhardt. Sammen med Hermann Höfle var han særlig virksom under tømming av gettoene i Polen. Han fungerte som Globocniks adjutant og reiste etter arbeidet i det okkuperte Polen sammen med Globocnik til Trieste. Perioden august-oktober 1942 var den mest dødelige under holocaust da nær  ble drept daglig i gjennomsnitt. Omkring 25 % av alle drapene under holocaust skjedde i løpet av disse 100 dagene.

Etter krigen forsøkte Globocnik å skjule seg i fjellet sør for Klagenfurt. Der ble han funnet av britiske styrker og begikk selvmord med en cyanidkapsel rett etter arrestasjonen 31. mai 1945. Hos en av veteranene fant Gitta Sereny et fotografi som tydelig viste liket av Globocnik omgitt av SS-mennene Hermann Höfle, Georg Michalsen og Karl Helletsberger som ble arrestert sammen med Globocnik. I løpet av krigen endret han navnet fra det polskklingende Michalczyk til Michalsen. Før krigen hadde han arbeidet som regnskapsfører Oppeln og han gikk inn i SS i 1932. 

Etter krigen hevdet han overfor britiske okkupasjonsmyndigheter å ha vært i Waffen-SS og var nøye med aldri å nevne Lublin. Han ble forhørt av tysk påtalemakt i 1961 om virksomheten under krigen. I avhørene fortalte han blant annet at Adolf Eichmann hadde vært tilstede ved deportasjoner fra Warszawa-gettoen i 1942. I 1974 ble han dømt til 12 år for virksomheten under krigen.

Referanser

Litteratur 
Andrej Angrick (2004): Georg Michalsen – Handlungsreisender der «Endlösung». I: Klaus-Michael Mallmann, Gerhard Paul (red.): Karrieren der Gewalt. Nationalsozialistische Täterbiographien. WBG, Darmstadt 2004, ISBN 3-534-16654-X, S. 156–165.

Personer fra Okres Frýdek-Místek
Tyske nazister
SS-offiserer
Medvirkende til Holocaust
Medlemmer av NSDAP (innmeldt 1925–1932)
Tyskere dømt for forbrytelser begått under andre verdenskrig
Tyskere dømt for forbrytelser mot menneskeheten
Tyske krigsfanger under andre verdenskrig
SA-personell